**PIELIKUMS**

Limbažu novada domes

26.08.2021. sēdes lēmumam Nr.131

(protokols Nr.5, 26.§)

**Paziņojums par nekustamā īpašuma** **Liedaga iela 8-1, Tūjā Liepupes pagastā,**

**Limbažu novadā atsavināšanu**

Pamatojoties uz Limbažu novada pašvaldības domes (turpmāk tekstā – Dome) 2021.gada 26.augusta lēmumu Nr.131 „Par pašvaldības nekustamā īpašuma Liedaga iela 8-1, Tūjā Liepupes pagastā, Limbažu novadā nodošanu atsavināšanai, nosacītās cenas un atsavināšanas paziņojuma apstiprināšanu” (protokols Nr.5, 26.§), Dome Jums piedāvā izmantot pirmpirkuma tiesības par šādu nekustamo īpašumu:

**1. Vispārīgas ziņas par atsavināmo nekustamo īpašumu:**

1.1. Nekustamā īpašuma adrese: Liedaga iela 8-1, Tūja, Liepupes pagasts, Limbažu novads;

1.2. Nekustamā īpašuma kadastra Nr. 6660 900 0373;

1.3. Nekustamā īpašuma sastāvs: dzīvoklis ar kopējo platību 61,3 kv.m, kopīpašuma domājamās daļas no būves (kadastra apzīmējums 6660 003 0232 001) 613/11984 un kopīpašuma domājamās daļas no zemes (kadastra apzīmējums 6660 003 0232) 613/11984, turpmāk tekstā – Dzīvokļa īpašums.

**2. Dzīvokļa īpašuma pirkuma cena, pārdošanas nosacījumi:**

2.1. Pamatojoties uz 2021.gada 26.augusta Limbažu novada pašvaldības domes lēmumu Nr.131 pirkuma cena noteikta EUR 5550,00 eur (pieci tūkstoši pieci simti piecdesmit euro).

2.2. Pirmpirkuma tiesīgai personai viena mēneša laikā pēc paziņojuma saņemšanas dienas:

2.2.1. jāsniedz atbildi, norādot vēlamo samaksas veidu un termiņu norēķiniem par Dzīvokļa īpašumu. Ja persona kā samaksas veidu izvēlas Dzīvokļa īpašumu pirkt uz nomaksu, nomaksas termiņš nedrīkst būt lielāks par pieciem gadiem;

2.2.2. jāsamaksā visu pirkuma maksu četru mēnešu laikā no atsavināšanas paziņojuma saņemšanas dienas (rekvizīti: Salacgrīvas administrācija, reģ. Nr. 40900036325, A/s SEB banka, kods UNLALV2X, konts LV71UNLA0013013130848) un jāiesniedz Salacgrīvas administrācijai pirkuma maksas samaksas apliecinošo dokumentu oriģinālu vai

2.2.3. nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Salacgrīvas administrācija, reģ. Nr. 40900036325, A/s SEB banka, kods UNLALV2X, konts LV71UNLA0013013130848) un jāiesniedz Salacgrīvas administrācijai avansa maksājuma pirkuma maksas samaksas apliecinošo dokumentu oriģinālu.

2.3. Ja dzīvokļa īpašums tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2.4. Pašvaldībai ir tiesības prasīt visas nekustamā īpašuma pirkuma cenas samaksu pirms nomaksas līgumā pielīgtā galējā samaksas termiņa, ja kopējais pirkuma cenas parāda apmērs pārsniedz trīs mēnešu pamatsummas maksājumu kopējo apmēru.

**3.** **Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz īpašuma gulstošos pienākumus, saistības un apgrūtinājumus.

3.3. Pēc pirkuma līguma noslēgšanas pircējs maksā visus ar nekustamo īpašumu saistītos nodokļus.

3.4. Visus izdevumus, kas saistīti ar īpašuma tiesību nostiprināšanu zemesgrāmatā, sedz pircējs.

3.5. Līdz pirkuma vai nomaksas pirkuma līguma noslēgšanai pircējam jāmaksā īres maksa un citi maksājumi saskaņā ar noslēgto dzīvojamo telpu īres līgumiem.

**4. Pirkuma līguma noslēgšanas kārtība:**

4.1. Viena mēneša laikā no šī paziņojuma saņemšanas dienas pircējam jāiesniedz Domei apliecinājums par pirmpirkuma tiesību izmantošanu un vēlmi iegādāties Dzīvokļa īpašumu ar šajā atsavināšanas paziņojumā minētajiem nosacījumiem.

4.2. Pēc 4.1.punktā minētā apliecinājuma saņemšanas un pirkuma cenas pilnā apjomā vai pirkuma maksas avansa iemaksas apliecinošā dokumenta saņemšanas, Salacgrīvas administrācija sagatavos pirkuma līgumu un uzaicinās pircēju noslēgt pirkuma līgumu vai nomaksas pirkuma līgumu, ja pircējs būs izvēlējies nekustamo īpašumu iegādāties uz nomaksu.

4.3. Pirkuma līgums noslēdzams ne vēlāk kā divu nedēļu laikā no uzaicinājuma saņemšanas dienas.