Limbažos

**APSTIPRINĀTS**

ar Limbažu novada domes

26.08.2021. sēdes lēmumu Nr.219

(protokols Nr.5, 114.§)

**SALACGRĪVAS ADMINISTRĀCIJAS**

**SPORTA UN ATPŪTAS KOMPLEKSA „ZVEJNIEKU PARKS”**

**N O L I K U M S**

*Izdots saskaņā ar likuma „Par pašvaldībām”*

*41.panta pirmās daļas 2 .punktu*

**I. Vispārīgie noteikumi**

1.1. Sporta un atpūtas komplekss „Zvejnieku parks” (turpmāk tekstā – „Zvejnieku parks”) ir Limbažu novada pašvaldībā un Salacgrīvas administrācijas pārziņā esoša iestāde.

1.2. „Zvejnieku parks” savā darbībā ievēro Latvijas Republikas spēkā esošos normatīvos aktus, Limbažu novada domes pieņemtos saistošos noteikumus, lēmumus un šo Nolikumu.

1.3. „Zvejnieku parku” izveido, reorganizē vai likvidē Limbažu novada dome.

1.4. „Zvejnieku parka” darbs tiek finansēts no Limbažu novada pašvaldības budžeta.

1.5. „Zvejnieku parka” adrese ir Sporta iela 4, Salacgrīva, Limbažu novads, LV – 4033

1.6. „Zvejnieku parka” darbā izmantoto iekšējo dokumentāciju apstiprina tā pārvaldnieks.

**II. „Zvejnieku parka” mērķis un uzdevumi**

2.1. „Zvejnieku parka” galvenais darbības mērķis ir nodrošināt un attīstīt Salacgrīvas pilsētā un tās apkaimē sporta un kultūras tradīcijas, kā arī iedzīvotāju pieprasījumam atbilstošu sporta un kultūras pasākumu organizāciju un norisi.

2.2. „Zvejnieku parka” galvenie darbības uzdevumi:

2.2.1. realizēt pašvaldības funkcijas sporta dzīves jomā, īstenojot valsts un pašvaldības sporta politiku, un veicināt sabiedrības aktīvu un veselīgu brīvā laika pavadīšanu, ikvienam interesentam nodrošinot iespēju izmantot sporta un atpūtas kompleksa sniegtos pakalpojumus;

2.2.2. radīt labvēlīgus apstākļus iedzīvotāju aktīvai brīvā laika un atpūtas organizēšanai, sekmēt sadarbību ar sporta klubiem un citām sporta organizācijām;

2.2.3. apsaimniekot „Zvejnieku parka” lietošanā nodotās Salacgrīvas pilsētas sporta būves, inventāru un teritoriju;

2.2.4. atbalstīt Limbažu novada sportistu sporta meistarības pilnveidi, novada izlases komandu un pārstāvju piedalīšanos starpnovadu sporta sacensībās, valsts un starptautiskajās sporta aktivitātēs;

2.2.5. koordinēt treniņnometņu, sacensību, koorporatīvo pasākumu un masu pasākumu norisi „Zvejnieku parka” teritorijā;

2.2.6. veikt ieplānotā budžeta izlietojuma koordinēšanu un kontroli;

2.2.7. nodrošināt Limbažu novada un Salacgrīvas pilsētas interneta mājas lapas sporta sadaļas informācijas regulāru atjaunošanu un veikt novada iedzīvotāju vēlmju izpēti sporta jomā.

**III. „Zvejnieku parka” tiesības un pienākumi**

3.1. „Zvejnieku parka” tiesības:

3.1.1. piedalīties „Zvejnieku parka” kompetences robežās saistīto jautājumu risināšanā Limbažu novada domē, Salacgrīvas administrācijā un citās valsts un pašvaldību institūcijās un organizācijās;

3.1.2. iekasēt maksu par sniegtajiem pakalpojumiem saskaņā ar Limbažu novada domes apstiprinātiem maksas pakalpojumu izcenojumiem.

3.2. „Zvejnieku parka” pienākumi:

3.2.1. sadarboties ar valsts, pašvaldību, privātajām un sabiedriskajām sporta, kultūras un citām institūcijām un organizācijām, lai attīstītu, pilnveidotu un paplašinātu „Zvejnieka parka” darbību;

3.2.2. rīkot un popularizēt dažāda ranga sporta sacensības un turnīrus;

3.2.3. nodrošināt racionālu sporta un atpūtas bāzes izmantošanu;

3.2.4. veikt saimniecisko darbību normatīvajos aktos noteiktajā kārtībā;

3.2.5. racionāli izmantot „Zvejnieku parkam” atvēlētos finanšu resursus;

3.2.6. uzturēt, attīstīt un pilnveidot „Zvejnieku parka" rīcībā esošās sporta būves, laukumus, pieguļošo teritoriju un estrādi atbilstoši sporta nodarbību, treniņu, sacensību, sporta un kultūras pasākumu prasībām un „Zvejnieka parka” budžetam.

**IV. Darb**ī**bas organiz**ā**cija, pārvaldnieka un darbinieku tiesības un pien**ā**kumi**

4.1. „Zvejnieku parka” pārvaldnieka un darbinieku vispārējās tiesības un pienākumus nosaka spēkā esošie normatīvie akti, noslēgtie darba līgumi, amata apraksti, koplīgums, Limbažu novada domes darba kārtības noteikumi.

4.2. „Zvejnieka parku” vada pārvaldnieks, kuru pieņem un atbrīvo no darba Limbažu novada dome, darba līgumu slēdz pašvaldības izpilddirektors vai tā pilnvarota persona.

4.3. Darbinieku tiešos darba pienākumus nosaka pārvaldnieks.

4.4. „Zvejnieku parka” darbinieku amatu sarakstu pēc pārvaldnieka priekšlikuma apstiprina novada dome.

4.5. „Zvejnieku parka” darbiniekus pieņem un atbrīvo no darba Limbažu novada pašvaldības izpilddirektors vai tā pilnvarota persona saskaņā ar „Zvejnieka parka” pārvaldnieka ieteikumiem.

**V. Finansēšanas avoti un kārtība**

5.1. „Zvejnieku parka” finanšu līdzekļus veido:

5.1.1. Limbažu novada domes apstiprinātie budžeta līdzekļi;

5.1.2 ieņēmumi no „Zvejnieka parka” sniegtajiem maksas pakalpojumiem;

5.1.3. fizisko un juridisko personu ziedojumi un dāvinājumi;

5.1.4. piesaistīto projektu konkursu finanšu līdzekļi;

5.1.5. sporta komandu sacensību dalības maksas.

**VI. Grozījumi nolikumā**

6.1. „Zvejnieku parka” nolikumu un grozījumus apstiprina Limbažu novada dome.

1. **Noslēguma jautājumi**

7.1. Ar nolikuma spēkā stāšanās brīdi atzīt par spēku zaudējušu ar Salacgrīvas novada domes 2013.gada 29.maija sēdes lēmumu Nr.222 (Protokols Nr. 6; 3.§) apstiprināto Salacgrīvas novada domes sporta un atpūtas kompleksa “Zvejnieku parks” nolikumu.

Limbažu novada pašvaldības

Domes priekšsēdētājs D. Straubergs